**Update ถึง ระเบียบฯ (ฉ.๒/๒๕๕๖)**ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสําหรับตําแหน่งพนักงานคดีปกครองพ.ศ. ๒๕๕๔ โดยที่เป็นการสมควรปรับปรุงการกําหนดเงินค่าตอบแทนพิเศษสําหรับข้าราชการฝ่ายศาลปกครองตําแหน่งพนักงานคดีปกครองให้มีความเหมาะสมและสอดคล้องกับภารกิจตามโครงสร้างอัตรากําลังของศาลปกครองมากยิ่งขึ้นอาศัยอํานาจตามความในมาตรา ๘๔ วรรคหนึ่ง (๙) และ (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนพิเศษสําหรับตําแหน่งพนักงานคดีปกครอง พ.ศ. ๒๕๕๔"ข้อ ๒ ระเบียบนี้ให้ใช้บังคับตั้งแต่วันที่ ๑ ตุลาคม ๒๕๕๔ เป็นต้นไปข้อ ๓ ให้ยกเลิก(๑) ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนพิเศษสําหรับตําแหน่งพนักงานคดีปกครอง พ.ศ. ๒๕๔๕(๒) ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนพิเศษสําหรับตําแหน่งพนักงานคดีปกครอง (ฉบับที่ ๒) พ.ศ. ๒๕๔๖(๓) ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนพิเศษสําหรับตําแหน่งพนักงานคดีปกครอง (ฉบับที่ ๓) พ.ศ. ๒๕๔๗(๔) ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนพิเศษสําหรับตําแหน่งพนักงานคดีปกครอง (ฉบับที่ ๔) พ.ศ. ๒๕๕๒ข้อ ๔ ให้พนักงานคดีปกครองมีสิทธิได้รับเงินค่าตอบแทนพิเศษตามประเภทและระดับตําแหน่งที่ดํารงอยู่ตั้งแต่วันที่ระเบียบนี้ใช้บังคับเป็นต้นไปเงินค่าตอบแทนพิเศษกําหนดจ่ายเป็นรายเดือนจากเงินงบประมาณรายจ่ายของสํานักงานศาลปกครองข้อ ๕ พนักงานคดีปกครองซึ่งจะได้รับเงินค่าตอบแทนพิเศษตามระเบียบนี้ต้องเป็นผู้มีคุณสมบัติตรงตามคุณสมบัติเฉพาะสําหรับตําแหน่งพนักงานคดีปกครอง ระดับปฏิบัติการถึงระดับทรงคุณวุฒิ และตําแหน่งผู้อํานวยการเฉพาะด้าน (พนักงานคดีปกครอง) ระดับสูง ตามที่ ก.ศป. กําหนดไว้ในมาตรฐานกําหนดตําแหน่งและผ่านการคัดเลือกให้ดํารงตําแหน่งพนักงานคดีปกครอง ระดับปฏิบัติการถึงระดับทรงคุณวุฒิ หรือตําแหน่งผู้อํานวยการเฉพาะด้าน (พนักงานคดีปกครอง) ระดับสูง จากคณะกรรมการที่สํานักงานศาลปกครองแต่งตั้ง โดยให้ได้รับเงินค่าตอบแทนพิเศษตามบัญชีอัตราเงินค่าตอบแทนพิเศษสําหรับตําแหน่งพนักงานคดีปกครองท้ายระเบียบนี้ข้อ ๖ พนักงานคดีปกครองซึ่งจะได้รับเงินค่าตอบแทนพิเศษต้องปฏิบัติหน้าที่หลักของตําแหน่งที่ได้รับแต่งตั้งตามที่กําหนดไว้ในมาตรฐานกําหนดตําแหน่งพนักงานคดีปกครองที่บรรจุใหม่ ให้ได้รับเงินค่าตอบแทนพิเศษเมื่อรับราชการในสํานักงานศาลปกครองมาแล้วเป็นเวลาติดต่อกันไม่น้อยกว่าหนึ่งปีกรณีขอกลับเข้ารับราชการใหม่หรือโอนมารับราชการที่สํานักงานศาลปกครอง ให้ได้รับเงินค่าตอบแทนพิเศษตั้งแต่วันที่ได้รับการแต่งตั้งให้ดํารงตําแหน่งพนักงานคดีปกครองและต้องมีเวลาปฏิบัติราชการตั้งแต่วันที่ได้รับกลับเข้ารับราชการหรือรับโอนเป็นเวลาไม่น้อยกว่าหกเดือนกรณีข้าราชการฝ่ายศาลปกครองที่ย้ายเปลี่ยนสายงานมาดํารงตําแหน่งพนักงานคดีปกครอง ให้ได้รับเงินค่าตอบแทนพิเศษเมื่อมีระยะเวลาปฏิบัติงานในตําแหน่งพนักงานคดีปกครองเป็นเวลาติดต่อกันไม่น้อยกว่าหกเดือนข้อ ๗ พนักงานคดีปกครองผู้ใดปฏิบัติหน้าที่หลักของตําแหน่งที่ได้รับแต่งตั้งไม่เต็มเดือนในเดือนใด ให้ได้รับเงินค่าตอบแทนพิเศษสําหรับเดือนนั้นตามส่วนของจํานวนวันที่ได้ดํารงตําแหน่งและปฏิบัติหน้าที่หลักของตําแหน่งดังกล่าว แต่ถ้าในเดือนใดไม่ได้ปฏิบัติหน้าที่หลักของตําแหน่งที่ได้รับแต่งตั้ง ไม่มีสิทธิได้รับเงินค่าตอบแทนพิเศษสําหรับเดือนนั้น เว้นแต่ในกรณีดังต่อไปนี้(๑) กรณีลาป่วย ให้ได้รับเงินค่าตอบแทนพิเศษระหว่างลาได้ในปีงบประมาณหนึ่งไม่เกินหกสิบวันทําการ(๒) กรณีลาคลอดบุตร ให้ได้รับเงินค่าตอบแทนพิเศษระหว่างลาได้ไม่เกินเก้าสิบวัน(๓) กรณีลากิจส่วนตัว ให้ได้รับเงินค่าตอบแทนพิเศษระหว่างลาได้ในปีงบประมาณหนึ่งไม่เกินสี่สิบห้าวันทําการ แต่สําหรับในปีแรกที่เข้ารับราชการ ให้ได้รับเงินค่าตอบแทนพิเศษระหว่างลาได้ไม่เกินสิบห้าวันทําการ(๔) กรณีลาพักผ่อนประจําปี ให้ได้รับเงินค่าตอบแทนพิเศษระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจําปีตามที่กําหนดไว้ในระเบียบว่าด้วยการลา(๕) กรณีลาอุปสมบทในพระพุทธศาสนาหรือลาไปประกอบพิธีฮัจญ์ ณ เมืองเมกกะ ประเทศซาอุดีอาระเบีย ซึ่งมิใช่เป็นการลาภายในระยะเวลาสิบสองเดือนแรกที่เข้ารับราชการในสํานักงานศาลปกครองและตั้งแต่เริ่มรับราชการยังไม่เคยลาอุปสมบทในพระพุทธศาสนาหรือยังไม่เคยลาไปประกอบพิธีฮัจญ์ ณ เมืองเมกกะ ให้ได้รับเงินค่าตอบแทนพิเศษระหว่างลาได้ไม่เกินหกสิบวัน(๖) กรณีลาไปเข้ารับการตรวจเลือกหรือเข้ารับการเตรียมพล ให้ได้รับเงินค่าตอบแทนพิเศษระหว่างลาได้ไม่เกินหกสิบวัน(๗) กรณีลาไปฝึกอบรมหรือดูงาน ให้ได้รับเงินค่าตอบแทนพิเศษระหว่างลาได้ไม่เกินหกสิบวัน(๘) กรณีการอุปสมบทในพระพุทธศาสนาที่คณะรัฐมนตรีมีมติเป็นกรณีพิเศษ โดยไม่ให้ถือเป็นวันลาของข้าราชการ ให้ได้รับเงินค่าตอบแทนพิเศษระหว่างเวลาดังกล่าวได้ไม่เกินหกสิบวัน(๙) กรณีการลาไปช่วยเหลือภริยาที่คลอดบุตร ให้ได้รับเงินค่าตอบแทนพิเศษระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมายหรือระเบียบว่าด้วยการนั้น(๑๐) กรณีการลาไปฟื้นฟูสมรรถภาพด้านอาชีพ ให้ได้รับเงินค่าตอบแทนพิเศษระหว่างลาได้ไม่เกินหกสิบวันข้อ ๘ พนักงานคดีปกครองผู้ใดขาดราชการหรือละทิ้งหน้าที่ราชการโดยไม่มีเหตุผลอันสมควร ไม่มีสิทธิได้รับเงินค่าตอบแทนพิเศษสําหรับวันที่ขาดราชการหรือละทิ้งหน้าที่ราชการดังกล่าวข้อ ๙ พนักงานคดีปกครองผู้ใดได้รับเงินค่าตอบแทนพิเศษสําหรับตําแหน่งพนักงานคดีปกครองไปโดยไม่มีสิทธิที่จะได้รับตามระเบียบนี้ ให้คืนเงินค่าตอบแทนพิเศษดังกล่าวภายในสามสิบวันนับแต่วันที่ได้รับแจ้งถึงการไม่มีสิทธินั้นข้อ ๑๐ พนักงานคดีปกครองที่บรรจุใหม่ ก่อนวันที่ระเบียบนี้มีผลใช้บังคับ ให้ได้รับเงินค่าตอบแทนพิเศษตามระเบียบนี้ตั้งแต่วันที่พ้นการทดลองปฏิบัติหน้าที่ราชการข้อ ๑๑ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๒ ให้เลขาธิการสํานักงานศาลปกครองเป็นผู้รักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการ เพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๓ ตุลาคม พ.ศ. ๒๕๕๔ หัสวุฒิ วิฑิตวิริยกุล ประธานศาลปกครองสูงสุด ประธานกรรมการข้าราชการฝ่ายศาลปกครอง